



Ministarstvo za demografiju, obitelj, mlade i socijalnu politiku







Poziv
za prijavu projekata usmjerenih unapređenju kvalitete života starijih osoba putem organiziranih dnevnih aktivnosti u lokalnoj zajednici za 2017. godinu

Upute za prijavitelje



Datum raspisivanja Poziva: 27. prosinca 2016.
Rok za dostavu prijava: 30. siječnja 2017.

SADRŽAJ
1. OSNOVNE INFORMACIJE O POZIVU	3
1.1. Opis problema čijem se rješavanju želi pridonijeti ovim Pozivom	3
1.2. Opći i posebni ciljevi Poziva za dodjelu financijskih sredstava	4
1.3. Ukupna vrijednost Poziva i planirani iznosi po pojedinačnim projektima	4
1.4. Sudionici u provedbi Poziva	5

2. FORMALNI UVJETI POZIVA	5
2.1. Tko može podnijeti prijavu?	5
2.2. Prednost u financiranju	7
2.3. Partnerstva i suradnja na provedbi projekta	8
2.4. Prihvatljive aktivnosti koje će se financirati putem Poziva	9
2.5. Prihvatljivi troškovi koji će se financirati putem Poziva	10
2.6. Neprihvatljivi troškovi u okviru ovog Poziva	12

3. KAKO SE PRIJAVITI	13
3.1. Dokumentacija za Poziv	………………………………………………………………………………13
3.2. Sadržaj Opisnog obrasca projekta (Obrazac B1)	……………………………………………………..15
3.3. Sadržaj Obrasca proračuna (Obrazac B2)	…………………………………………………………….16
3.4. Kamo i kako poslati prijavu	…………………………………………………………………………..16
3.5. Rok za slanje prijave	………………………………………………………………………………….17
3.6. Kome se i u kojem roku obratiti za dodatna pojašnjenja?	……………………………………………17

4. PROCJENA PRIJAVA I DONOŠENJE ODLUKE O DODJELI BESPOVRATNIH SREDSTAVA	18
4.1. Pregled prijava u odnosu na propisane uvjete Poziva	18
4.2. Procjena prijava koje su zadovoljile propisane uvjete Poziva	19
4.3. Dostava dodatne dokumentacije i ugovaranje	20
4.4. Obavijest o donesenoj odluci o dodjeli bespovratnih sredstava	21
4.5. Podnošenje prigovora	21
4.6. Postupanje s dokumentacijom	21
4.7. Indikativni kalendar postupka natječaja prema Pozivu	21

PRILOZI	20
OBVEZNI OBRASCI ZA PRIJAVU PROJEKTA	20
OBRAZAC ZA PROCJENU PROJEKTA	20
OBRASCI ZA PROVEDBU PROJEKTA	23

	[bookmark: _Toc437439912]
1. OSNOVNE INFORMACIJE O POZIVU 



	[bookmark: _Toc437439913]1.1. Opis problema čijem se rješavanju želi pridonijeti ovim Pozivom



Kao članica Ujedinjenih naroda Hrvatska je bila pozvana da u svoj nacionalni program uključi načela za starije osobe čija je svrha poboljšati život u starijoj dobi. U Rezoluciji 46/91 Ujedinjenih naroda, između ostalih načela, navodi se ono društvenog sudjelovanja prema kojem bi starije osobe trebale ostati sastavni i aktivni dio društva te podijeliti svoja znanja i vještine s mlađim generacijama. Osim toga, trebalo bi omogućiti starijim osobama da rade na korist svojoj društvenoj zajednici i dobrovoljno se uključuju u aktivnosti koje su primjerene njihovim interesima i sposobnostima. Prema još jednom načelu iz iste Rezolucije UN-a, stariji ljudi trebali bi imati mogućnost cjelovitog razvitka vlastitih potencijala te imati pristup obrazovnim, kulturnim, duhovnim i rekreacijskim resursima društva u kojem žive.

Starije osobe sukladno Ustavu Republike Hrvatske, Zakonu o socijalnoj skrbi i Obiteljskom zakonu prepoznate su kao skupina koja zahtjeva dodatnu društvenu brigu i odgovornost. Zakon o socijalnoj skrbi (Narodne novine, broj 157/13, 152/14, 99/15 i 52/16) starije osobe prepoznaje kao skupinu kojoj su potrebni određeni oblici društvene pomoći zbog njihovih oslabljenih funkcionalnih sposobnosti i nemogućnosti samostalnog zadovoljavanja osnovnih životnih potreba. Ministarstvo je, u svrhu uspostave cjelovitog pristupa i dugoročne strategije skrbi o starijim osobama, u Strategiji socijalne skrbi za starije osobe u Republici Hrvatskoj za razdoblje 2014. - 2016. definiralo ciljeve i načine njihova ostvarenja u području uspostave sustavnog pristupa u skrbi za starije osobe. Jedan od ciljeva koji se nastoje postići jest korištenje izvaninstitucijskih oblika skrbi koji im osiguravaju veću kvalitetu života odnosno razvijanje različitih oblika socijalnih usluga koje pridonose uključivanju starijih osoba u život zajednice. Neki od problema, kao što su smanjena mobilnost i osamljenost starijih osoba, povećavaju potrebu za ovakvim uslugama. Izrazito potrebite jesu starije osobe koje žive u samačkim staračkim domaćinstvima, osobe niskog socio-ekonomskog statusa, pogotovo kad istovremeno žive u slabo razvijenim ili slabo naseljenim područjima. Iz navedenog proizlazi da je potrebno osigurati odnosno podržati lokalno prilagođene sustave pomoći i podrške starijim osobama, učiniti dostupnim aktivnosti putem kojih će one sudjelovati u životu zajednice te imati mogućnost samoispunjenja.

Ministarstvo duži niz godina na različiti način surađuje s organizacijama civilnog društva na pružanju usluga organiziranih dnevnih aktivnosti za starije osobe. Ono što se želi postići daljnjom podrškom takvim projektima je očuvanje kontinuiteta u pružanju ovih usluga kao i njihov daljnji razvoj, u okviru mjere unapređivanja i razvoja pružanja izvaninstitucijskih usluga za starije. Ishodište ovog cilja i mjere nalazi se u Strategiji socijalne skrbi za starije osobe u Republici Hrvatskoj za razdoblje 2014. - 2016. Uz Ministarstvo kao nositelja, za sunositelje navedene mjere predviđene su jedinice lokalne i područne (regionalne) samouprave, organizacije civilnog društva i pružatelji usluga skrbi za starije osobe čija planirana uloga jest izravno provođenje aktivnosti organiziranja dnevnih aktivnosti za starije osobe na lokalnoj razini. 

Ministarstvo za demografiju, obitelj, mlade i socijalnu politiku ovim Pozivom želi:
· nastaviti i ojačati podršku razvoju izvaninstitucijskih usluga za starije osobe u lokalnim zajednicama
· potaknuti razvoj usluga koje izravno pridonose proširenju postojeće mreže usluga u lokalnoj zajednici za starije osobe
· organizirane aktivnosti za starije učiniti dostupnim na izoliranim, slabije razvijenim i drugim područjima s određenim teškoćama
· povećati kvalitetu usluga /aktivnosti za starije i poboljšati nadzor nad pruženim uslugama

Strateški dokumenti vezani uz Poziv:
-     Strategija socijalne skrbi za starije osobe u Republici Hrvatskoj za razdoblje 2014.-2016.; 
http://www.mspm.hr/userdocsimages/arhiva/files/75162/strategija%20socijalne%20skrbi%20za%20starije%2014-2-14.pdf 
Mjera 3.1. Unapređivanje pružanja izvaninstitucijskih usluga za starije osobe, Aktivnost 3. Poticanje postojećih i novih pružatelja usluga za pružanje izvaninstitucijskih usluga za starije osobe
-      Strateški plan Ministarstva socijalne politike i mladih za razdoblje 2016.–2018.


	[bookmark: _Toc437439914]1.2. Opći i posebni ciljevi Poziva za dodjelu financijskih sredstava



Natječajni postupak provodi se u skladu sa Zakonom o udrugama[footnoteRef:1] i Uredbom o kriterijima i postupcima financiranja i ugovaranja programa i projekata od interesa za opće dobro koje provode udruge[footnoteRef:2]. [1: (Narodne novine, broj 74/2014.)]  [2: (Narodne novine, broj 26/2015.)] 

Opći cilj ovog Poziva je podržati projekte koji pridonose provedbi gore navedene Strategije s ciljem uključivanja starijih osoba u život zajednice i sprječavanje institucionalizacije. 
Posebni cilj Poziva je organiziranje dnevnih aktivnosti za starije osobe koje su prilagođene potrebama i interesima starijih osoba koje žive u lokalnoj zajednici u kojoj se navedene aktivnosti provode, kao i širenje ovih usluga na područjima na kojima iste nisu dostupne.
Područje provedbe aktivnosti: Republika Hrvatska

Planirano trajanje projekta je: najkraće 6 mjeseci a najdulje 12 mjeseci.

Provedba započinje prvi sljedeći dan nakon dana potpisivanja ugovora između prijavitelja i Ministarstva. Ugovorom se može utvrditi i neki drugi, kasniji datum početka provedbe projekta, ali vremensko razdoblje za provedbu projekta ne može biti kraće niti duže od propisanog.

	[bookmark: _Toc437439915]1.3. Ukupna vrijednost Poziva i planirani iznosi po pojedinačnim projektima



Ukupno planirana vrijednost Poziva je 3.500.000,00 kuna.

Najmanji iznos financijskih sredstava koji se može dodijeliti po pojedinom projektu putem Poziva- 30.000,00 kuna
Najveći iznos financijskih sredstava koji se može dodijeliti po pojedinom projektu putem Poziva - 80.000,00 kuna

Odobreni iznosi isplatiti će se u dvije (2) rate, sukladno raspoloživosti sredstava, što će biti definirano Ugovorom o dodjeli financijskih sredstava (Obrazac B10)

Okvirni broj projekata koji se planira financirati: 40-60.

Ministarstvo nije u obvezi utrošiti cjelokupan iznos predviđenih sredstava za financiranje projekata usmjerenih unapređenju kvalitete života starijih osoba putem organiziranih dnevnih aktivnosti u lokalnoj zajednici.

Prijavitelj može od Ministarstva zatražiti do 100% iznosa za financiranje projekta. Osim toga, prijavitelj može prijaviti projekt koji će se sufinancirati iz vlastitog ili drugog izvora u određenom postotku ukupnog iznosa projekta. U navedenom slučaju prijavitelj je dužan izvor i iznos sufinanciranja prikazati u Opisnom obrascu prijave projekta, te može ostvariti prednost pri financiranju (detaljnije informacije o načinima ostvarivanja prednosti nalaze se u odjeljku 2.2. Uputa za prijavitelje).

	[bookmark: _Toc420922546][bookmark: _Toc437439916]1.4. Sudionici u provedbi Poziva



	PRIJAVITELJ
	Organizacija koja prijavljuje projekt u okviru ovog Poziva, nositelj projekta. 

	KORISNIK 
	Prijavitelj koji, nakon što je njegov projekt pozitivno ocijenjen na natječajnoj proceduri ovog Poziva, sklopi ugovor s Ministarstvom. 

	PARTNER
	Pravna osoba koja u fazi prijave projekta izjavljuje da je spremna sudjelovati u provedbi projekta u suradnji s prijaviteljem, temeljem Izjave o partnerstvu. 

	SURADNIK
	Organizacija koja sudjeluje u aktivnostima projekta, a nije ni korisnik ni partner. Nema ugovorne obveze, ne mora ispunjavati kriterije prihvatljivosti i nema pravo na financijska sredstva projekta, osim na dnevnice i putne troškove koji su vezani uz rad na projektu.

	MINISTARSTVO
	Ministarstvo demografije, obitelji, mladih i socijalne politike planira, koordinira ocjenjivanje, ugovara, financira i prati prioritetno područje aktivnosti iz ovog Poziva u sklopu kojih prijavitelj prijavljuje projekt. Odobrava završni izvještaj na projektu.

	REGIONALNA ZAKLADA
	Provedbeno tijelo koje provodi pregled prijavljenih projekata u odnosu na propisane formalne uvjete Poziva (administrativna provjera), prati provedbu projekta putem informatičkog sustava Potpora plus, provodi terenske posjete i provjerava svu relevantnu dokumentaciju projekta, te izrađuje izvještaj o terenskoj posjeti i provedbi projekta.

Prihvatljivim prijaviteljima smatraju se:
· udruge koje su osnovane temeljem Zakona o udrugama (Narodne novine, broj 74/2014.) upisane u Registar udruga i Registar neprofitnih organizacija i udovoljavaju općim uvjetima ovoga Poziva (uključujući i društva Crvenog križa);
 
· domovi socijalne skrbi i druge pravne osobe koje obavljaju djelatnost socijalne skrbi, temeljem Zakona o socijalnoj skrbi (Narodne novine, broj 157/2013., 152/2014. i 99/2015.).

Da bi bile prihvatljivi prijavitelj, udruge moraju udovoljavati sljedećim općim uvjetima:
· aktivno djeluju najmanje jednu (1) godinu u prioritetnom području aktivnosti, u Republici Hrvatskoj, zaključno s danom objave Poziva;
· udruga je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija;
· udruga aktivno djeluje u prioritetnom području aktivnosti raspisanog Pozivom, što je razvidno iz ciljeva i popisa djelatnosti u statutu udruge;
· udruga je uskladila svoj statut sa odredbama Zakona o udrugama („Narodne novine“ broj 74/2014.) ili je podnijela zahtjev za usklađivanjem statuta nadležnom uredu (što dokazuje potvrdom nadležnog ureda), a osoba ovlaštena za zastupanje udruge (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga;
· imaju sposobnosti (stručne, prostorne, upravljačke/organizacijske, financijske i ostale resurse) za organizaciju aktivnosti za koje prijavljuje prijedlog projekta;
· uredno i u redovnom roku ispunjavaju sve ugovorene obveze za prethodno odobrena sredstva prema Ministarstvu te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje (obrazac B7);
· udruga ispunjava obveze plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunima jedinica lokalne samouprave, a protiv osobe ovlaštene za zastupanje udruge i voditelja projekta ne vodi se kazneni postupak i nisu pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) ili uvjetima javnog Poziva;
· udruga ima općim aktom uspostavljen model dobrog financijskog upravljanja i kontrole, te način sprječavanja sukoba interesa pri raspolaganju javnim sredstvima, prikladan način javnog objavljivanja programskog i financijskog izvještaja o radu za proteklu godinu (na mrežnim stranicama udruge ili drugi odgovarajući način), odgovarajuće organizacijske kapacitete i ljudske resurse za provedbu projekta;
· nemaju dospjela, nepodmirena dugovanja prema Republici Hrvatskoj i/ili prema jedinicama lokalne i područne (regionalne) samouprave na čijem je području registrirano sjedište prijavitelja što potvrđuje potvrdom izdanom od strane Ministarstva financija – Porezne uprave (dostavlja se prije potpisivanja ugovora);
· općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;

Da bi bili prihvatljivi prijavitelj, domovi socijalne skrbi i druge pravne osobe koje obavljaju djelatnost socijalne skrbi moraju udovoljavati sljedećim općim uvjetima:
· imaju dokaz o upisu u upisnik ustanova socijalne skrbi, odnosno evidenciju pravnih osoba koje obavljaju djelatnost socijalne skrbi;
· imaju sposobnosti (stručne, prostorne, upravljačke/organizacijske, financijske i ostale resurse) za organizaciju aktivnosti za koje prijavljuje prijedlog projekta;
· aktivno djeluju u prioritetnom području aktivnosti raspisanog Pozivom, što je razvidno iz statuta;
· imaju sposobnosti (stručne, prostorne, upravljačke/organizacijske, financijske i ostale resurse) za organizaciju aktivnosti za koje prijavljuje prijedlog projekta;
· uredno i u redovnom roku ispunjavaju sve ugovorene obveze za prethodno odobrena sredstva prema Ministarstvu te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje (obrazac B7);
· nemaju dospjela, nepodmirena dugovanja prema Republici Hrvatskoj i/ili prema jedinicama lokalne i područne (regionalne) samouprave na čijem je području registrirano sjedište prijavitelja što potvrđuje potvrdom izdanom od strane Ministarstva financija – Porezne uprave (dostavlja se prije potpisivanja ugovora);
· protiv odgovorne osobe i voditelja projekta ne vodi se kazneni postupak (dostavlja se prije potpisivanja ugovora);

Poseban uvjet prihvatljivosti prijedloga projekata je dokaz o pravnom temelju korištenja prostora i opreme u mjestu u kojem se pruža usluga korisnicima (Odluka, ugovor, Izjava kojom se potvrđuje da raspolažu prostorom i opremom i sl.).

Pravo prijave na Poziv nemaju:
· udruge koje nisu uskladile svoj statut sa odredbama Zakona o udrugama („Narodne novine“ broj 74/2014.) niti su podnijele zahtjev za usklađivanje statuta nadležnom uredu 
· udruge koje nisu upisane u Registar neprofitnih organizacija i/ili ne vode transparentno financijsko poslovanje u skladu s propisima o računovodstvu neprofitnih organizacija;
· prijavitelj čije se aktivnost već financiraju iz državnog proračuna i po posebnim propisima kada je u pitanju ista aktivnost, koja se provodi na istom području, te je na tom području usluga dostupna i u isto vrijeme i za iste korisnike, osim ako se ne radi o kooriniranom sufinanciranju iz više različitih izvora; 
· ogranci, podružnice i slični ustrojstveni oblici udruga koji nisu registrirani u skladu sa Zakonom o udrugama kao pravne osobe;
· udruge čiji rad/djelatnost nije vezana uz prioritetno područje definirano ovim Pozivom;
· udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od dana kada je udruzi upućena pisana obavijest o utvrđenom neispunjavanju ugovornih obveza; 
· pravne osobe koje nisu ispunile obveze vezane uz plaćanje doprinosa i/ili poreza;
· pravne osobe koje u provođenju inicijativa/projekata/programa/institucionalnih podrški, financiranih od strane Ministarstva, odnosno iz Državnog proračuna/dijela prihoda od igara na sreću/drugih javnih izvora, u prethodne dvije (2) godine nisu ispunili svoje ugovorne obveze;
· strukovne udruge i komore;
· pravne osobe čiji je jedan od osnivača politička stranka;
· pravne osobe koje su u stečaju. 

Prijavitelj može na ovaj Poziv prijaviti i ugovoriti jedan projekt kao prijavitelj, ali može biti partner na jednom ili više drugih projekata prijavljenih na ovaj Poziv.

Ukoliko prijavitelj prijavi više od jednog projekta, sve prijave će biti odbačene.

Prijavitelj koji prijavljuje projekt u cijelosti je odgovoran za njegovu provedbu, izvještavanje i rezultate.

	[bookmark: _Toc420922549][bookmark: _Toc437439919]2.2. Prednost u financiranju



Prednosti u financiranju projekta ostvaruju prijavitelji koji:
· u svoj rad uključuju volontere (o čemu prilažu Izvješće o obavljenim uslugama ili aktivnostima organizatora volontiranja u 2015. godini podneseno nadležnom Ministarstvu);
· jasno definiraju plan rada volontera tijekom provedbe projekta;
· prilikom prijave projekta dokumentiraju sufinanciranje prijavljenoga projekta od strane jedinica lokalne i područne (regionalne) samouprave ili drugih izvora, ukoliko ono postoji (pismo namjere o sufinanciranju, preporuka ako je projekt financiran prethodnih godina, dokaz o dodjeli prostora kojim raspolaže jedinica lokalne i područne (regionalne) samouprave na korištenje udruzi i slično)
· provode ili su provodili projekt pružanja usluga organiziranih dnevnih aktivnosti, uz uvjet da se projekt provodi/provodio uspješno i u skladu s ugovorenim obvezama (u svrhu očuvanja kontinuiteta i dugogodišnje suradnje);
· tijekom provedbe projekta planiraju zaposliti osobe iz teže zapošljive skupine i osobe koje su (bile) uključene u provedbu projekta organiziranih dnevnih aktivnosti; 
· provode projekt u partnerstvu;
· prijavljuju projekt novih inicijativa u zajednicama s manje mogućnosti (područja od posebne državne skrbi, otoci, ruralne i manje urbane sredine sukladno Vrijednosti indeksa razvijenosti i pokazatelja za izračun indeksa razvijenosti na lokalnoj razini koja je manja od 75% Indeksa razvijenosti Republike Hrvatske - http://www.mrrfeu.hr).
· uključuje korisnike koji žive u samačkim staračkim domaćinstvima, osobe niskog socio-ekonomskog statusa, pogotovo kad istovremeno žive u slabo razvijenim ili slabo naseljenim područjima;
· provode projekta na onim područjima Republike Hrvatske gdje usluga nije razvijena i dostupna te gdje nije financirana iz drugih izvora financiranja.

Prijava projekta u partnerstvu nije obavezna, ali se partnerstvom na projektu može ostvariti prednost pri financiranju. 
Na ovaj Poziv prijavitelji se mogu prijaviti u partnerstvu s jednom ili više drugih pravnih osoba.

Prihvatljive partnerske organizacije/ustanove, sukladno uvjetima ovoga Poziva su: 
· jedinice lokalne i područne (regionalne) samouprave; 
· ustanove socijalne skrbi (domovi socijalne skrbi i druge pravne osobe koje obavljaju djelatnost socijalne skrbi);
· udruge.

Prijavitelj je dužan dostaviti Izjavu o partnerstvu za svakog od partnera (Obrazac B4)  – potpisanu i ovjerenu službenim pečatom partnerske organizacije i prijavitelja projekta.

Prijavitelj mora potpisati s partnerima Sporazum o partnerstvu (Obrazac B6).
Sporazum se dostavlja isključivo prije potpisivanja Ugovora i nije ga potrebno dostaviti prilikom prijave.

Ukoliko je partner u provedbi registriran kao udruga ili dom socijalne skrbi i druga pravna osoba koja obavlja djelatnost socijalne skrbi, mora udovoljavati istim formalnim uvjetima kao prijavitelj.

U prijedlogu projekta (Obrazac B1) potrebno je navesti koje će konkretne aktivnosti provoditi partner. 

Partner svoj doprinos provedbi projekta mora dati kroz suradnju u provedbi aktivnosti ili/i korištenjem drugih resursa (osiguravanje prostora, opreme, podmirivanje materijalnih troškova prostora, troškova knjigovodstvenih usluga, troškova potrošnog materijala za aktivnosti). Financijski doprinos projektu partner može dati u novcu ili kroz rad svojih djelatnika. 

Neprihvatljivi partneri

Prijavitelj ne može prijaviti projekt u partnerstvu sa:
· središnjim tijelima državne uprave i uredima Vlade Republike Hrvatske,
· javnim i privatnim trgovačkim društvima,
· komorama, 
· sindikatima i
· političkim strankama.

Suradnici na projektu
I druge organizacije mogu biti uključene u aktivnosti projekta kao suradnici na projektu. Suradnici mogu imati aktivnu ulogu u projektu, ali ne mogu primiti sredstva iz proračuna projekta, osim za dnevnice i putne troškove svojih djelatnika vezane za sudjelovanje u aktivnostima projekta. 

Suradnici ne moraju zadovoljavati kriterije prihvatljivosti koji se odnose na prijavitelje i partnere na projektu. 

NAPOMENA: zaposlenici jedinica lokalne i područne (regionalne) samouprave, koje u ovom Pozivu sudjeluju kao partneri, za svoj doprinos projektu ne smiju primati naknade financirane sredstvima iz ovog Poziva.

Ciljana skupina korisnika svih aktivnosti koje se financiraju ovim Pozivom su osobe starije životne dobi, odnosno osobe starije od 60 godina.  

Prihvatljivi tipovi projektnih aktivnosti mogu se rasporediti prema sljedećim grupama:
· sportsko-rekreativne (tjelovježba, šetnje, sport prilagođen starijoj dobi)
· kreativne (kreativne i likovne radionice, radionice ručnog rada i tradicionalni obrti),
· edukacijske i informativne (predavanja, radionice, tečajevi), 
· kulturne (književni klub, kazališna grupa, projekcije filmova, pjevački zbor)
· zabavne (proslave, društvene igre, kvizovi)
· kombinacije navedenih aktivnosti i drugo (izleti, koncerti). 

Osim navedenih, moguće su i druge aktivnosti kojima se pridonosi ostvarivanju ciljeva Poziva.

Svaka grupa sastoji se od različitih aktivnosti srodnog sadržaja.  

Način pružanja usluga ovisi o mogućnostima i interesima korisnika koji iz ukupne ponude usluga sukladno vlastitim interesima, željama i sklonostima odabiru pojedine od njih. 

Usluge organiziranih dnevnih aktivnosti provode se tjedno za svaku grupu aktivnosti. 

Pojedina grupa aktivnosti može se provoditi jedan ili više dana tjedno, a traje dok je korisnik spreman sudjelovati u organiziranim dnevnim aktivnostima. 

Rad mora biti popunjen različitim aktivnostima i obuhvatiti najmanje četiri grupe aktivnosti (četiri aktivnosti različite vrste) u trajanju od 20 do 40 sati tjedno (raspoređeno na barem četiri dana u tjednu). 

U sadržaj pojedine aktivnosti mora biti uključeno najmanje 10 korisnika po terminu održavanja aktivnosti.

Za financiranje nisu prihvatljive slijedeće aktivnosti: 
· znanstveno-istraživački projekti, 
· projekti čije se aktivnosti temelje na tiskanju knjiga i brošura,
· projekti koji se isključivo baziraju na investicijskim ulaganjima, izgradnji ili adaptaciji kapitalnih objekata i/ili kupnji opreme,
· projekti čija je jedina svrha korist članica/članova udruge,
· aktivnosti čiji su korisnici isključivo članovi Udruge,
· aktivnosti koje spadaju u redovitu djelatnost Udruge,
· aktivnosti projekta za koje se općenito smatra da su u nadležnosti Vlade Republike Hrvatske, kao što je formalno obrazovanje, osnovna zdravstvena skrb i sl.,
· čije je financiranje predviđeno Državnim proračunom za 2017. godinu, te koji se u cjelini može financirati prema posebnim propisima, ili se može financirati prema drugim osnovama Uredbe o kriterijima za utvrđivanje korisnika i načinu raspodjele dijela prihoda od igara na sreću za 2017. godinu, 
· projekti koji su usmjereni na političke ili religijske ciljeve i/ili aktivnosti
· projekti koji se odnose samo na jednokratnu manifestaciju (npr. konferencija, okrugli stol, seminar, obljetnica, ekskurzija)

Sredstvima iz ovog Poziva mogu se financirati samo stvarni i prihvatljivi troškovi, nastali provođenjem projekata u vremenskom razdoblju naznačenom u ovim Uputama i Ugovoru o dodjeli financijskih sredstava. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. 

Prihvatljivi troškovi u sklopu ovoga Poziva uključuju:

1. Trošak za naknade i plaće osoba koje rade na projektu (organizatora i izvoditelja aktivnosti), koja odgovara stvarnoj plaći (za srednju stručnu spremu u iznosu do 4.495,77 kuna bruto) uvećanoj za doprinose na plaću i druge troškove koji se odnose na plaću, sukladno broju radnih sati;
2. Troškove kupnje materijala za radionice;
3. Troškovi vezani za plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.); 
4. Troškove financijskih usluga (trošak knjigovodstva). 

Prihvatljivi izravni troškovi
Troškovi koji su neposredno vezani uz provedbu projekta raspoređuju se na sljedeći način: 

1. Ljudski resursi (plaće/naknade voditelju/ici projekta, te provoditeljima aktivnosti);
2. Putovanja (putni troškovi, dnevnice i troškovi smještaja za potrebe obavljanja projektnih aktivnosti);
3. Oprema i roba (do 5% ukupnog iznosa);
4. Ostali troškovi i usluge nužni za provedbu aktivnosti programa.


U okviru projekta može se financirati samo ona oprema koja je potrebna za provedbu projektnih aktivnosti.

Troškovi putovanja priznaju se ukoliko je putovanje neophodno za provedbu aktivnosti, a koristi se ekonomski najisplativija opcija. 
· Za troškove putovanja u svrhu provedbe projekta odobrava se korištenje vlaka (2. razred) i autobusa u tuzemstvu. 
· Ukoliko organizacija civilnog društva ne posjeduje službeno vozilo mogu se odobriti troškovi korištenja privatnog vozila u službene svrhe uz obrazloženje potrebe korištenja privatnog vozila (u zamolbi je potrebno navesti marku vozila i registracijsku oznaku),
· Prilikom planiranja sredstava potrebnih za pokriće putnih troškova za provedbu projekta vodite računa o sljedećem: visina dnevnice u tuzemstvu, za udaljenosti od najmanje 30 km i u trajanju jednakom ili više od 12 sati, iznosi 150,00 kuna, a za putovanja u trajanju od 8 do 12 sati isplaćuje se pola dnevnice u iznosu od 75,00 kuna. 

Troškovi smještaja priznaju se jedino ako su povezani s neposrednom provedbom projektnih aktivnosti i to do razine smještaja kategoriziranog s maksimalno 3 zvjezdice (hotel, apartman, privatni smještaj).

Prihvatljivi neizravni troškovi

Prihvatljivi neizravni troškovi projekta su: troškovi režija (plin, voda, telefon, internet, struja i slično), bankovni troškovi, poštanski troškovi, troškovi uredskog materijala, troškovi knjigovodstva i svi ostali troškovi vezani uz projekt koji nisu navedeni u izravnim troškovima.

U slučaju da udruga djeluje u unajmljenom privatnom prostoru, prilikom prijave projekta potrebno je priložiti dokaz o pravnom temelju korištenja prostora i opreme u mjestu u kojem se pruža usluga korisnicima (Odluka, ugovor, Izjava kojom se potvrđuje da raspolažu prostorom i opremom i sl.), a koji ne može biti sklopljen s osobama koje obnašaju određene funkcije u upravljanju udrugom, članovi su udruge (ili njihove uže obitelji) ili sudjeluju u provedbi projekta.

Prihvatljivi neizravni troškovi prijedloga projekta mogu iznositi najviše do 20% ukupnog iznosa koji se traži od Ministarstva.

Korisnik će Davatelju bespovratnih sredstava predati solemniziranu bjanko zadužnicu za projekt vrijednosti 50.000,00 kuna i više kao sredstvo osiguranja naplate u slučaju nenamjenskog utroška sredstava. Bjanko zadužnica ne smije biti starija od 6 mjeseci od dana objave ovog Poziva.
Trošak solemnizacije bjanko zadužnice dio je prihvatljivih troškova projekta, te kao takav može biti naveden kao posebna stavka u okviru Obrasca proračuna (pod neizravnim troškovima). 
Solemnizirana bjanko zadužnica dostavlja se isključivo prije potpisivanja Ugovora i nije potrebno dostaviti je prilikom prijave.

Djelatnicima organizacija/institucija suradnika na projektu moguće je iz proračuna projekta pokriti troškove dnevnica i putnih troškova.
Troškovi predviđeni u Obrascu proračuna projekta priznat će se prijaviteljima, pod uvjetom da su opravdani aktivnostima i pod uvjetom da troškovi pojedinih aktivnosti provedenih u istom razdoblju već nisu financirani u okviru nekog drugog projekta ili projekta iz sredstava Ministarstva, odnosno iz drugih izvora.

Samo se prihvatljivi troškovi uzimaju u obzir za dodjelu bespovratnih sredstava. Samo one aktivnosti koje su nužne za provedbu projekta, mogu stvarati prihvatljive troškove. Nužno je voditi računa da se prihvatljivi troškovi moraju temeljiti na stvarnim troškovima, te da moraju biti potkrijepljeni odgovarajućom popratnom dokumentacijom (ugovori, računi, potpisne liste i sl.). Provjere prihvatljivosti mogu dovesti do traženja pojašnjenja i mogu navesti Ministarstvo da nametne izmjene ili smanjenja iznosa kako bi se riješile takve pogreške ili netočnosti. Iznos odobrenih sredstava se uslijed tih ispravaka ne može povećati. Obveza je i neposredan interes udruge prijavitelja projekta pružiti realističan i ekonomičan proračun projekta.

Neprihvatljivi troškovi:
1. carinske i uvozne pristojbe ili bilo kakve druge naknade;
2. novčane kazne, financijske kazne i parnični troškovi;
3. operativni troškovi, osim ako se operativni troškovi ne odnose isključivo na razdoblje sufinanciranja projekta;
4. rabljena oprema;
5. troškovi konverzije, naknade i gubici po tečajnim razlikama vezani uz bilo koji devizni račun u eurima za određenu komponentu kao i drugi čisto financijski izdatci;
6. troškovi najma prostora za dnevne aktivnosti;
7. troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe koja obnaša određene funkcije u upravljanju udrugom, koja je član udruge (ili pripadnik uže obitelji člana) ili sudjeluje u provedbi projekta;
8. troškovi koji se odnose na investicijska ulaganja, izgradnju, adaptaciju i opremanje prostora u kojima udruga djeluje ili kapitalnih objekata te kupnju tehničke opreme osim ako je ista potrebna za provedbu projektnih aktivnosti; 
9. regres, božićnice, financijske nagrade te prigodni darovi, kao i druge slične naknade zaposlenicima i članovima udruge; 
10. dugovi udruge koji su nastali bez obzira iz kojih razloga, troškovi kamata, kao ni aktivnosti koje spadaju u redovitu djelatnost udruge (primjerice troškovi održavanja skupštine udruge, upravnog odbora udruge i slično).

Državni službenici ili drugi zaposlenici jedinica lokalne i područne (regionalne) samouprave te ustanova, koji u ovom Pozivu sudjeluju kao partneri, za svoj doprinos projektu ne smiju primati nikakve dodatne naknade, osim svog osobnog dohotka u tijelu/ustanovi u kojoj rade. Osobni dohoci zaposlenika jedinica lokalne i područne (regionalne) samouprave te ustanova smiju se prikazati kao doprinos u obliku sufinanciranja od strane partnera.

Ukoliko se za provedbu projekta odobri niži iznos sredstava od iznosa zatraženog u proračunu, potrebno je u dogovoru s Ministarstvom izraditi novu specifikaciju troškova koja će potom biti sastavnim dijelom Ugovora o financiranju projekta.

Prilikom sastavljanja proračuna troškove treba realno planirati. Sve naknadne izmjene pročuna moraju biti dostavljene Ministarstvu socijalne politike i mladih u pisanom obliku u što kraćem vremenu, a svakako za vrijeme trajanja provedbe projekta.

U opisnom obrascu (Obrazac B1) potrebno je detaljno razraditi izvore financiranja:

a) Koliko sredstava se očekuje od Ministarstva i koliki je to postotak u ukupnom iznosu projekta,
b) Koliko sredstava se očekuje iz drugih izvora financiranja, primjerice od jedinica lokalne i/ili područne (regionalne) samouprave (kada one nisu partneri u projektu), i koliki je to postotak u ukupnom iznosu projekta (ako je osigurano njihovo sufinanciranje),
c) Koliko sredstava se očekuje od partnera u projektu i koliki je to postotak u ukupnom iznosu projekta (ako je osigurano njihovo sufinanciranje). 

U ovom dijelu uputa nalaze se informacije o sadržaju prijave i obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da potencijalni prijavitelj ima dodatna pitanja vezana za provedbu Poziva.

Aktivnosti vezane uz primitak prijava na ovaj Poziv i sudjelovanja u praćenju provedbe projekta obavljat će regionalne zaklade, a koordinaciju ocjenjivanja, ugovaranja i praćenja provedbe projekta obavljat će Ministarstvo.
Prijava na Poziv ne dostavlja se Ministarstvu.
Prijava projekta dostavlja se onoj regionalnoj zakladi koja pokriva područje na kojem se provodi većina projektnih aktivnosti. U slučaju provedbe projekta na području cijele Republike Hrvatske prijava se dostavlja regionalnoj zakladi koja pokriva područje u kojem je sjedište prijavitelja. Prijave poslane Ministarstvu će biti odbačene zbog nezadovoljavanja propisanih uvjeta Poziva.

Popis regionalnih zaklada i područja koja obuhvaćaju

Regionalna zaklada za lokalni razvoj "ZAMAH" http://www.zamah.hr
Za županije: Zagrebačka, Koprivničko-križevačka, Bjelovarsko-bilogorska, Varaždinska, Međimurska i Grad Zagreb

Zaklada za poticanje partnerstva i razvoja civilnog društva 
http://www.civilnodrustvo-istra.hr
Za županije: Istarska, Primorsko-goranska, Karlovačka, Sisačko-moslavačka i Krapinsko-zagorska

"Slagalica" - Zaklada za razvoj lokalne zajednice http://www.zaklada-slagalica.hr
Za županije: Vukovarsko-srijemska, Osječko-baranjska, Brodsko-posavska, Požeško-slavonska, Virovitičko-podravska


Zaklada „Kajo Dadić“ http://www.zaklada-dadic.hr/
Za županije: Zadarska, Šibensko-kninska, Splitsko-dalmatinska, Dubrovačko-neretvanska i Ličko-senjska

Detaljne upute s popisom adresa za dostavu projektnih prijava nalaze se odjeljku 3.4. ovih Uputa za prijavitelje.


OBVEZNI DOKUMENTI I OBRASCI ZA PRIJAVU PROJEKTA

Obvezne dijelove prijave projekta prema Pozivu čine sljedeći dokumenti i popunjeni obrasci:

OBAVEZNO SVI
1. Obrazac B1		Obrazac opisa projekta – obvezno potpisan i ovjeren
2. Obrazac B2	Obrazac proračuna za provedbu projekta – obvezno potpisan i ovjeren
3. Obrazac B3	Obrazac Izjave o nepostojanju dvostrukog financiranja – obvezno potpisan i ovjeren
4. Obrazac B4 	Obrazac Izjave o partnerstvu – obvezno potpisan i ovjeren od strane nositelja projekta te partnera na projektu. Potrebno je priložiti onoliko obrazaca koliko ima partnera na projektu a ukoliko partnera nema, također se dostavlja Izjava uz napomenu da ne postoje partneri u provedbi.
5. Obrazac B5	Obrazac životopisa voditeljice/a projekta – obvezno s datumom i potpisom voditeljice/a projekta)
6. Obrazac B6	Obrazac Sporazuma o partnerstvu u provedbi projekta - obvezno potpisan i ovjeren – dostavlja se samo u slučaju da partnerstvo postoji i to isključivo prije potpisivanja Ugovora te ga nije potrebno dostaviti prilikom prijave.
7. Obrazac B7	Obrazac Izjave o financiranim projektima/programima prijavitelja iz sredstava Državnog proračuna i proračuna jedinica lokalne i područne (regionalne) samouprave u 2015. i 2016. godini i/ili sredstava iz dijela prihoda od igara na sreću u 2015. i 2016. godini - obvezno potpisana i ovjerena. Izjava se obvezno dostavlja i ukoliko prijavitelju nisu bili sufinancirani projekti/programi)
8. Obrazac B8	Obrazac Izjave izvoditelja aktivnosti – obavezno s datumom i potpisom izvoditeljice/a aktivnosti

9. Dokument 	Preslika važećeg Statuta udruge prijavitelja ako statut nije objavljen u Registru udruga 
10. Dokument	U slučaju partnerstva: dokument kojim se dokazuje pravna osobnost partnera (ako je partner udruga - dostavlja se dokument (Obrazac B4) naveden pod rednim brojem 4. za svaku udrugu koja je partner u provedbi projekta; ukoliko se projekt prijavljuje u partnerstvu s ustanovom – prijavi se prilaže i Izvadak iz sudskog registra za svaku ustanovu koja je partner u provedbi projekta (ako isti nije vidljiv u sustavu). U slučaju partnerstva s JLS ili drugim ustanovama čiji je osnivač JLS dovoljno je dostaviti samo Izjavu o partnerstvu.)
11. Dokument         U slučaju da udruga djeluje u unajmljenom privatnom prostoru: dokaz o pravnom temelju korištenja prostora i opreme u mjestu u kojem se pruža usluga korisnicima (Odluka, ugovor, Izjava kojom se potvrđuje da raspolažu prostorom i opremom i sl.)
12. Dokument	Elektronska verzija cjelokupne dokumentacije prijavljene na Poziv na CD-u. (Obrazac B1 obavezno u word formatu, obrazac B2 u excel formatu, ostali obrasci u word ili pdf formatu, ostala dokumentacija u pdf formatu)


DODATNO

I. Udruge
1. Dokument	Za obveznike jednostavnog knjigovodstva: Odluka o nesastavljanju financijskog izvješća za 2016. godinu donesena od Zakonskog zastupnika udruge podnositelja prijave, preslika Knjige primitaka i izdataka za 2015.i 2016. godinu. 

II. Domovi socijalne skrbi i druge pravne osobe koje obavljaju djelatnost socijalne skrbi:
1. Dokument		Statut kojim je definirana djelatnost doma ili pravne osobe
2. Dokument 		Dokaz o transparentom financijskom poslovanju u 2016. godini
3. Dokument 	Dokaz o upisu u upisnik ustanova socijalne skrbi odnosno evidenciju pravnih osoba koje obavljaju djelatnost socijalne skrbi

Obrasci potrebni za prijavu projekta, zajedno s Uputama za prijavitelje, dostupni su na mrežnim stranicama:
· Ministarstva za demografiju, obitelj, mlade i socijalnu politiku (www.mdomsp.hr) 
· Regionalne zaklade za lokalni razvoj "ZAMAH" (http://www.zamah.hr)
· Zaklade „Kajo Dadić“ (http://www.zaklada-dadic.hr)
· Zaklade za poticanje partnerstva i razvoja civilnog društva (http://www.civilnodrustvo-istra.hr)
· Zaklade za razvoj lokalne zajednice "Slagalica" (http://www.zaklada-slagalica.hr)



[bookmark: _Toc437439926]3.2. Sadržaj Opisnog obrasca projekta (Obrazac B1)

Opisni Obrazac projekta dio je obvezne dokumentacije. Ispunjava se na hrvatskom jeziku i sadrži podatke o prijavitelju, partnerima te sadržaju projekta koji se predlaže za financiranje.

Prijave moraju sadržavati razrađen prijedlog projekta s naznakom ciljeva, metoda i vrstom predviđenih aktivnosti, odredbe o organizaciji rada udruge, odredbe o potrebnom broju stručnih i drugih suradnika i zaposlenika, predviđen broj korisnika, naznake o uključenosti drugih stručnih institucija u rad udruge, te ostala pitanja bitna za ostvarivanje ciljeva rada.

Obrazac je potrebno popuniti u cijelosti. Obrazac u kojem nedostaju podaci vezani uz sadržaj projekta neće biti uzet u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje. 

Ukoliko Opisni obrazac sadrži gore navedene nedostatke, prijava će se smatrati nevažećom.

[bookmark: _Toc437439927]3.3. Sadržaj Obrasca proračuna (Obrazac B2)

Obrazac Proračuna provedbe projekta dio je obvezne dokumentacije. 
Napominjemo da je najmanji iznos financijskih sredstava koji se putem Poziva može prijaviti i dodijeliti po pojedinom projektu 30.000,00 kuna a najveći 80.000,00 kuna (za više informacija vidjeti poglavlje 1.3 Uputa za prijavitelje). Ispunjava se na hrvatskom jeziku i sadrži podatke o svim izravnim i neizravnim troškovima projekta, kao i o financijskim sredstvima koja se traže od Ministarstva.

Svi troškovi i zatražena financijska sredstva trebaju biti u skladu s aktivnostima u opisnom obrascu projekta.

Prijava u kojoj nedostaje Obrazac Proračuna neće biti uzeta u razmatranje, kao ni prijava u kojoj Obrazac Proračuna nije u potpunosti ispunjen.

Obrazac je potrebno ispuniti na računalu. Rukom ispisani obrazac neće biti uzet u razmatranje. 

Ukoliko Obrazac Proračuna sadrži gore navedene nedostatke, prijava će se smatrati nevažećom.


[bookmark: _Toc437439928]3.4. Kamo i kako poslati prijavu

Obvezne obrasce i obvezne dokumente za prijavu projekta potrebno je poslati u:
1. papirnatom obliku (jedan izvornik) i 
2. elektronskom obliku (Obrazac B1 obavezno u word formatu, obrazac B2 u excel formatu, obrasci B3-B8 u word ili pdf formatu, ostala dokumentacija u pdf formatu)

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije. Prijava u elektroničkom obliku (na CD-u) sadržajno mora biti identična onoj u papirnatom obliku.

Prijava se šalje:
1. preporučeno poštom, ili 
2. putem dostavljača, ili 
3. osobno (predaja u urudžbenom uredu) onoj regionalnoj zakladi koja pokriva područje na kojem se provodi većina projektnih aktivnosti:


Regionalna zaklada za lokalni razvoj "ZAMAH" (za županije: Zagrebačka, Koprivničko-križevačka, Bjelovarsko-bilogorska, Varaždinska, Međimurska i Grad Zagreb)
Regionalna zaklada za lokalni razvoj „Zamah“
Svačićev trg 3
10 000 Zagreb

Zaklada za poticanje partnerstva i razvoja civilnog društva (za županije: Istarska, Primorsko-goranska, Karlovačka, Sisačko-moslavačka i Krapinsko-zagorska)
Zaklada za poticanje partnerstva i razvoja civilnog društva
Riva 8
52100 Pula

„Slagalica“ – Zaklada za razvoj lokalne zajednice (za županije: Vukovarsko-srijemska, Osječko-baranjska, Brodsko-posavska, Požeško-slavonska, Virovitičko-podravska)
„Slagalica“ – Zaklada za razvoj lokalne zajednice
Hrvatske Republike 26
31 000 Osijek

Zaklada “Kajo Dadić” (za županije: Zadarska, Šibensko-kninska, Splitsko-dalmatinska, Dubrovačko-neretvanska i Ličko-senjska)
Zaklada “Kajo Dadić”
Osječka 16
21 000 Split

Na vanjskom dijelu omotnice potrebno je istaknuti naziv Poziva, zajedno s punim nazivom i adresom prijavitelja te napomenom: “Ne otvarati prije sastanka Povjerenstva za otvaranje projektnih prijava”.

	Puni naziv i adresa prijavitelja 
Prijava na Poziv za prijavu projekata usmjerenih unapređenju kvalitete života starijih osoba putem organiziranih dnevnih aktivnosti u lokalnoj zajednici za 2017. godinu

Ne otvarati prije sastanka Povjerenstva za                                                                                          otvaranje projektnih prijava
	Naziv i adresa nadležne regionalne zaklade 



Prijave pristigle elektroničkom poštom neće se uzeti u razmatranje.

Zakašnjele, nepotpune ili na drugi način podnesene prijave, koje nisu u skladu s uvjetima ovoga Poziva i Uputama za prijavitelje, neće se razmatrati.

[bookmark: _Toc437439929]3.5. Rok za slanje prijave

Rok za podnošenje prijave na Poziv je zaključno do 30. siječnja 2017. godine, odnosno, do 15:00 sati istog dana ukoliko se radi o osobnoj dostavi ili putem dostavljača.

Smatrat će se da je projekt valjano prijavljen:
· ako datum na poštanskom žigu na prijavi odgovara roku za podnošenje prijave,
· ako je prijavljeni projekt dostavljen putem dostavljača ili osobno u roku za podnošenje prijave, a za što će prijavitelju biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

[bookmark: _Toc437439930]3.6. Kome se i u kojem roku obratiti za dodatna pojašnjenja?

Sva pitanja vezana uz Poziv mogu se postaviti isključivo elektronskim putem, slanjem upita na sljedeću adresu elektronske pošte - udruge@mdomsp.hr.

Pitanja se mogu postaviti najkasnije zaključno do 16. siječnja 2017. godine. Ministarstvo nema obveze odgovarati na pitanja postavljena nakon ovog datuma.

Odgovori na pojedine upite bit će poslani najkasnije 7 dana prije roka za podnošenje prijava izravno na adrese onih koji su pitanja postavili.

Odgovori na najčešće postavljana pitanja bit će objavljeni na web stranicama Ministarstva – www.mdomsp.hr i regionalnih zaklada – www.zamah.hr; www.civilnodrustvo-istra.hr, www.zaklada-slagalica.hr, www.zaklada-dadic.hr. 
U svrhu osiguranja ravnopravnosti svih potencijalnih prijavitelja, Ministarstvo i provedbena tijela ne mogu davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.


	[bookmark: _Toc420922561][bookmark: _Toc437439931]
4. PROCJENA PRIJAVA I DONOŠENJE ODLUKE O DODJELI BESPOVRATNIH SREDSTAVA



Sve pristigle i zaprimljene prijave proći će kroz sljedeću proceduru:
1. Pregled prijava u odnosu na propisane uvjete Poziva,
2. Procjena prijava koje su zadovoljile propisane uvjete Poziva, te
3. Dostava dodatne dokumentacije i ugovaranje.

	[bookmark: _Toc420922562][bookmark: _Toc437439932]4.1. Pregled prijava u odnosu na propisane uvjete Poziva



Nadležne regionalne zaklade će osnovati Povjerenstvo za otvaranje prijava i provjeru propisanih uvjeta, provesti komisijsko otvaranje zaprimljenih prijava i sve prijave registrirati u zajedničkom informatičkom sustavu Potpora plus. 
Članovi Povjerenstva ne smiju biti u sukobu interesa o čemu moraju potpisati posebnu izjavu.
Povjerenstvo pri otvaranju prijave pregledava ispunjavaju li svi pristigli projekti udruga formalne uvjete u skladu s uvjetima navedenim u točki 3.1. ovih Uputa, te propisano trajanje i prijavljenu vrijednost projekta. 
Ukoliko udruga prijavi više od dva projekta, sve prijave će biti odbačene.
Nakon provjere svih pristiglih i zaprimljenih prijava u odnosu na propisane uvjete Poziva, prikupljenih dodatnih objašnjenja ili informacija uz pojedine prijave, komisije izrađuju popis svih organizacija čije prijave su zadovoljile propisane uvjete, kao i popis svih organizacija čije prijave nisu zadovoljile propisane uvjete Poziva. Prijave koje su zadovoljile sve propisane uvjete Poziva upućuju se na procjenu kvalitete Povjerenstvu za ocjenu i odabir projekata. 
Nadležne regionalne zaklade će pisanim putem obavijestiti sve prijavitelje, čije prijave nisu zadovoljile propisane uvjete, o razlozima odbijanja njihove prijave, dok će se prijavitelji čije su prijave upućene na procjenu kvalitete, pisanim putem obavijestiti o daljnjem postupku.


Elementi prijave koji se ne mogu naknadno ispraviti ili dopuniti:
· nedostaje izvornik prijave, odnosno, prijava je poslana isključivo u elektroničkoj verziji,
· prijava nije ispunjena na računalu,
· prijavitelj nije odgovorio na pitanja iz prijave koje se odnose na sadržaj projekta, a koji su bitni za vrednovanje kvalitete projekta,
· prijavitelj traži viši ili niži iznos od propisanoga,
· papirnata prijava nije istovjetna elektroničkoj prijavi.

	[bookmark: _Toc420922563][bookmark: _Toc437439933]4.2. Procjena prijava koje su zadovoljile propisane uvjete Poziva



Ministarstvo osniva Povjerenstvo za procjenu i odabir projekata.

Povjerenstvo za procjenu će se sastojati od 3 člana: predstavnika nadležnog ministarstva, predstavnika relevantnih znanstvenih institucija, te predstavnika organizacija civilnog društva. Članovi Povjerenstva za procjenu moraju biti upoznati s opisom problema, ciljevima Poziva te prioritetima za financiranje a imenuje ih čelnik Ministarstva do isteka roka za dostavu prijava na Poziv. Članovi Povjerenstva za procjenu ne smiju biti u sukobu interesa o čemu moraju potpisati posebnu Izjavu.

Svaka pristigla i zaprimljena prijava ocjenjuje se temeljem Obrasca za procjenu kvalitete/vrijednosti projekta (Obrazac B9). 

Projekti koji prilikom postupka procjenjivanja ne ostvare minimalno 60 bodova neće moći biti financirani kroz ovaj poziv.

Temeljem provedene procjene prijava koje su zadovoljile propisane uvjete Poziva, Povjerenstvo za procjenu ocjenjuje projekte korištenjem informatičkog sustava Potpora plus, a predsjednik Povjerenstva objedinjuje sve ocjene i sastavlja privremenu listu odabranih projekata, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos Poziva. Uz privremenu listu, temeljem bodova koje su ostvarile tijekom procjene, Povjerenstvo za procjenu će sastaviti i rezervnu listu odabranih projekata za dodjelu bespovratnih sredstava.

Rezervna lista sastoji se od odabranih projekata koji zbog ograničenih financijskih sredstava nisu privremeno odabrani. Ukoliko se s nekim od odabranih projekata s privremene liste, nakon procesa dostave dokumentacije (odjeljak 4.3.), ne sklopi ugovor, zamjenjuje se prvom sljedećom prijavom s rezervne liste, a koja se uklapa u raspoloživi financijski okvir i koja je također dužna zadovoljiti uvjete propisane u odjeljku 4.3. „Dostava dodatne dokumentacije i ugovaranje“.

	[bookmark: _Toc420922564][bookmark: _Toc437439934]4.3. Dostava dodatne dokumentacije i ugovaranje



[bookmark: _Toc40507654]Kako bi se izbjegli dodatni nepotrebni troškovi prilikom prijave na Poziv, Ministarstvo će zatražiti dodatnu dokumentaciju isključivo od onih prijavitelja koji se, temeljem postupka procjene prijava, nalaze na privremenoj listi odabranih projekata za dodjelu bespovratnih sredstava.

Dokumenti i potvrde koji će se dodatno tražiti od prijavitelja prije potpisivanja Ugovora o dodjeli financijskih sredstava za provedbu projekata:

1. Uvjerenje o nevođenju kaznenog postupka protiv odgovorne osobe u udruzi (predsjednika), voditelja projekta i čelnika domova za socijalnu skrb ne starije od 6 mjeseci (izvornik),
2. Potvrda izdana od strane Ministarstva financija - Porezne uprave da su podmireni svi doprinosi i plaćen porez (izvornik ne stariji od 30 dana),
3. Solemnizirana bjanko zadužnica (u iznosu koji je jednak ili veći od ukupno odobrenog iznosa za provedbu projekta), ne starija od 6 mjeseci, koja se ako ne bude realizirana vraća korisniku nakon odobrenja konačnog izvještaja o provedbi projekta,
4. Obrazac Sporazuma o partnerstvu u provedbi projekta - obvezno potpisan i ovjeren – dostavlja se u slučaju da partnerstvo postoji i to isključivo prije potpisivanja Ugovora, 
5. Izvornici dokumentacije na uvid (u slučaju svih dokumenata koji su prilikom prijave dostavljeni u preslikama).

Rok za dostavu dodatne dokumentacije je 8 radnih dana od dana dostave obavijesti udrugama koje su na privremenoj listi za financiranje. Obavijest udrugama Ministarstvo će dostaviti putem 
e-mail-a navedenog u obrascu opisa projekta (B1), a privremena lista objavit će se na službenoj stranici Ministarstva (www.mdomsp.hr) i regionalnih zaklada. Ako prijavitelj bez posebno pismeno obrazloženog i opravdanog razloga ne dostavi traženu dodatnu dokumentaciju u roku od 8 radnih dana, s istim se neće sklopiti ugovor.

Rezervna lista odabranih projekata za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata.

Ukoliko se provjerom dodatne dokumentacije ustanovi da neki od prijavitelja ne ispunjava propisane uvjete Poziva, njegova prijava neće ići u postupak ugovaranja.
Prije konačnog potpisivanja ugovora s korisnikom sredstava, a temeljem procjene Povjerenstva za procjenu, Ministarstvo može tražiti reviziju Obrasca proračuna kako bi procijenjeni troškovi odgovarali realnim troškovima u odnosu na predložene aktivnosti. 

Nakon provjere dostavljene dokumentacije, Povjerenstvo za procjenu predlaže Ministarstvu konačnu listu odabranih projekata za dodjelu bespovratnih sredstava u cilju donošenja konačne Odluke o raspodjeli financijskih sredstava.

Za svaki odobreni projekt Ministarstvo će potpisati ugovor o dodjeli financijskih sredstava s nositeljem projekta i to u roku od 30 dana od dana objave Odluke o raspodjeli financijskih sredstava. 
Ministarstvo će kontrolirati namjensko trošenje odobrenih sredstava, na temelju obveznog opisnog i financijskog izvješća koji su prijavitelji dužni dostavljati Ministarstvu, u skladu s odredbama Ugovora o dodjeli financijskih sredstava. 

Prijavitelj s kojim se sklopi Ugovor o dodjeli financijskih sredstava obvezuje se da neće sudjelovati u izbornoj ili drugoj promidžbi političke stranke, koalicije ili kandidata, te neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za svo vrijeme trajanja ugovora.
U slučaju kada prijavitelj nenamjenski utroši odobrena financijska sredstva ili na drugi način krši obveze proizašle iz ugovora, daljnje financiranje će se ukinuti i zatražiti povrat uplaćenih sredstava uz pripadajuću zakonsku kamatu.

Prijavitelj kojem je utvrđeno neispunjavanje ugovornih obveza bit će evidentirana u zajedničkom informatičkom sustavu za praćenje dodjele financijskih sredstava organizacijama civilnog društva za tijela državne uprave, temeljem čega će joj se uskratiti pravo na financijsku podršku na svim natječajima i javnim pozivima iz državnog proračuna u sljedeće dvije godine, računajući od datuma kada je čelnik Ministarstva donio Odluku da se korisnik stavlja na popis udruga koje ne ispunjavaju ugovorne obveze.

	[bookmark: _Toc420922565][bookmark: _Toc437439935]4.4. Obavijest o donesenoj odluci o dodjeli bespovratnih sredstava



Svi prijavitelji, čije su prijave ušle u postupak procjene, bit će obaviješteni o donesenoj Odluci o raspodjeli financijskih sredstava. Odluka će biti objavljena na mrežnim stranicama Ministarstva – www.mdomsp.hr, a svaki prijavitelj koji je prijavio projekt dobit će pisani odgovor o statusu svoga projekta.


	[bookmark: _Toc437439936][bookmark: _Toc420922566]4.5. Podnošenje prigovora



Prijavitelj može uputiti prigovor:
1. regionalnim zakladama: na popis prijavitelja koji ne zadovoljavaju formalne uvjete za prijavu, u roku od 8 dana od objave popisa na mrežnim stranicama Ministarstva i regionalnih zaklada,
2. Ministarstvu: na Odluku o raspodjeli financijskih sredstava, u roku od 8 dana od dana primitka pisane obavijesti o razlozima ne odobravanja potpore. 

O prigovoru odlučuje tijelo za rješavanje prigovora u roku od 8 dana od zaprimanja prigovora. Prigovor ne odgađa izvršenje navedenih odluka i provedbu Poziva. 

	[bookmark: _Toc437439937][bookmark: _Toc420922567]4.6. Postupanje s dokumentacijom



Zaprimljene prijave odobrenih projekata sa svom pratećom dokumentacijom neće se vraćati. Zbog toga ne treba slati izvornike već preslike svih važnih dokumenata/priloga, osim ako se to ne traži propisanim uvjetima Poziva.
Udrugama čije prijave na Poziv nisu prihvaćene (zbog nezadovoljavanja propisanih uvjeta Poziva ili nakon postupka procjene) regionalne zaklade će vratiti zaprimljenu prijavnu dokumentaciju u roku od 30 dana od dana Odluke o raspodjeli financijskih sredstava za projekte u 2017. godini.
	4.7. Informiranje i vidljivost



Korisnik mora osigurati vidljivost financiranja programa od strane Ministarstva za demografiju, obitelj, mlade i socijalnu politiku. Na svim materijalima vezanim za projekt korisnik ističe grb Republike Hrvatske ispod kojeg je istaknut naziv Ministarstva za demografiju, obitelj, mlade i socijalnu politiku.  
[bookmark: _GoBack]Cilj informiranja i vidljivosti je podizanje svijesti javnosti, medija i dionika o ulozi Ministarstva za demografiju, obitelj, mlade i socijalnu politiku, te rezultatima i učincima financiranih projekata.

	[bookmark: _Toc420922568][bookmark: _Toc437439938]


4.7. Indikativni kalendar postupka natječaja prema Pozivu



	Faze natječajnog postupka ovog Poziva
	datum/mjesec

	Objava Poziva
	27. prosinac 2016.

	Rok za slanje prijave projekata od dana objave Poziva
	30. siječnja 2017.

	Rok za slanje pitanja vezanih uz Poziv od dana objave Poziva
	16. siječnja 2017.

	Rok za upućivanje odgovora na pitanja vezana uz Poziv od dana objave Poziva
	20. siječnja 2017.

	Rok za provjeru propisanih uvjeta Poziva od dana zaključenja Poziva
	veljača 2017.

	Rok za slanje obavijesti o zadovoljavanju propisanih uvjeta Poziva od zaključenja Poziva
	veljača 2017.

	Rok za procjenu prijava koje su zadovoljile propisane uvjete Poziva od zaključenja Poziva
	veljača/ožujak 2017.

	Rok za donošenje Odluke o raspodjeli financijskih sredstava 
	veljača/ožujak 2017.

	Rok za objavu Odluke na mrežnim stranicama Ministarstva od dana donošenja Odluke
	veljača/ožujak 2017.

	Rok za upit za dostavom dodatne dokumentacije potrebne za sklapanje Ugovora od dana objave Odluke
	ožujak 2017.

	Rok za dostavu tražene dokumentacije potrebne za sklapanje Ugovora 
	ožujak 2017.

	Rok za ugovaranje odobrenog projekta od dana objave Odluke
	ožujak 2017.

	Rok za slanje obavijesti prijaviteljima od dana objave Odluke
	ožujak 2017.



*Navedeni termini su okvirni. Točni datumi bit će pravovremeno objavljeni na stranicama www.mdomsp.hr.hr


[bookmark: _Toc420922569][bookmark: _Toc437439939][bookmark: _Toc40507657]PRILOZI 


[bookmark: _Toc420922570][bookmark: _Toc437439940]OBVEZNI OBRASCI ZA PRIJAVU PROJEKTA

[bookmark: _Toc40507661]Obrazac B1	Obrazac opisa projekta – obvezno potpisan i ovjeren
Obrazac B2	Obrazac proračuna projekta
Obrazac B3	Obrazac Izjave o nepostojanju dvostrukog financiranja 

